জিওফ হাওয়ার্থ
জিওফ্রে জিওফ ফিলিপ হাওয়ার্থ, ওবিই (ইংরেজি: Geoff Howarth; জন্ম: ২৯ মার্চ, ১৯৫১) অকল্যান্ডে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে তিনি মূলতঃ বিশেষজ্ঞ ব্যাটসম্যান হিসেবে দায়িত্ব পালন করেছেন। এছাড়াও তিনি জাতীয় দলের অধিনায়ক ছিলেন। নিউজিল্যান্ড ক্রিকেটের ইতিহাসে একমাত্র অধিনায়ক হিসেবে আগস্ট, ২০১৭ সাল পর্যন্ত টেস্ট ক্রিকেট ও একদিনের আন্তর্জাতিক ক্রিকেটে জয়-পরাজয়ের পরিসংখ্যানে ইতিবাচক অবস্থানে রয়েছেন। ১৯৯০-এর দশকের শুরুতে নিউজিল্যান্ড দলের কোচের দায়িত্বে ছিলেন। এছাড়াও ১৯৯৪ সালে দক্ষিণ আফ্রিকায় ব্যর্থ সফরেও কোচের দায়িত্ব পান জিওফ হাওয়ার্থ।